Σειρά μυθοπλασίας. Μέρη, πρόσωπα, γεγονότα είναι φανταστικά.
Πότε έφυγε;
Τι είναι όλα αυτά;
Δεν θα πας στη δουλειά;
Δεν θυμάσαι τι έγινε χθες;
Γι' αυτό λέω ότι τρία σφηνάκια σότζου αρκούν.
Αν αυτοί οι τρεις είναι οι δράστες, ποιος είναι το θύμα;
Και ποιος είναι ο επόμενος δράστης;
Εδώ θα είναι η βάση μας.
Εδώ;
Στο σπίτι μου;
Ναι, στο σπίτι σου.
Τι τη θέλουμε τη βάση;
Θέλουμε τον χώρο μας για να δουλέψουμε μαζί.
Κι ο δράστης είναι κάποιος γύρω μας.
Πρέπει να είμαστε διακριτικοί.
Επίσης, μου αρέσει εδώ.
Ποιος είπε ότι θα συνεργαστούμε;
Καλά, εντάξει.
Ας συνεργαστούμε.
Τι λες; Σου αρέσει;
Θέλω λίγο καφέ πρώτα.
Εσύ θέλεις;
Έχω ήδη παραγγείλει.
Έναν αμερικάνο με έξτρα δόση, έτσι;
ΤΑ ΕΝΝΕΑ ΚΟΜΜΑΤΙΑ ΤΟΥ ΠΑΖΛ
Γιουν Ντονγκχούν και Λι Μιγιόνγκ έχουν καθαρό μητρώο,
και ο Κανγκ Τσιμόκ
έχει μόνο οδήγηση υπό μέθη και βιαιοπραγίες.
Πιστεύεις ότι ήταν δράστες κάποιας υπόθεσης;
Σίγουρα.
Γίνεται να είναι κομμάτια του ίδιου παζλ από σύμπτωση;
Να σκότωσε κάποιον ο θείος μου;
Δούλευες στην υπόθεσή του τότε. Εσύ τι λες;
Ξέρεις ότι ήσουν ο μόνος ύποπτος που είχαμε.
Αυτό είναι αλήθεια.
Ο θείος μου δεν συμπίπτει με τη Μιγιόνγκ.
Αλλά η Λι Μιγιόνγκ οδήγησε στον Τσιμόκ.
Κι ο Κανγκ Τσιμόκ;
Σε ποιον θα οδηγήσει;
Θα υπάρξει κι άλλο θύμα;
Πάντα αναρωτιόμουν.
Πότε έκανες
το τατουάζ στον λαιμό;
Αυτό;
Πριν τρία χρόνια, στην υπόθεση κρυπτονομισμάτων της συμμορίας Χάνγκανγκ.
Το έκανα γιατί έπρεπε να μπω μυστικά στη συμμορία.
Ακόμα δεν το έχω αφαιρέσει όλο.
Όπως στο Infernal Affairs! Έγινες μυστικός;
Καλή φάση.
Γιατί αφαίρεσες μόνο ένα μέρος;
Υποτίθεται ότι τα ξεφορτώνεσαι σταδιακά,
αλλά μετά την πρώτη φορά, δεν ήθελα να ξαναπάω.
Ίσως μ' αρέσει πλέον.
Μήπως απλώς φοβάσαι τον πόνο;
Ναι, κι αυτό.
Νόμιζα ότι θα πεθάνω.
ΝΤΟ ΓΙΟΥΝΣΟΥ
"Ντο Γιουνσού".
Τον ξέρεις;
Ο Ντο Γιουνσού;
Μίλησε με τον Κανγκ Τσιμόκ στο τηλέφωνο τρεις φορές πριν πεθάνει.
Κανείς δεν καλεί τρεις φορές χωρίς λόγο.
Κάτι ήθελε.
Τον συνάντησες;
Όχι.
Είχε ακλόνητο άλλοθι και δεν έκανε τίποτα κακό.
Ντο Γιουνσού...
Μια στιγμή.
ΚΙΜ ΧΑΝΣΕΜ
Ο Ντο Γιουνσού;
Μου κάθισε στραβά αυτός.
Είπε ότι δεν ήξερε τον Τσιμόκ, αλλά η τελευταία απ' τις τρεις κλήσεις
διήρκεσε ένα λεπτό και 40 δεύτερα.
Σίγουρα δεν ήταν άγνωστοι.
Αλήθεια, γιατί ρωτάς γι' αυτόν;
Από περιέργεια ρώτησα.
Δεν τον συναντήσατε ποτέ;
Εντάξει, θα σας ξαναπάρω.
Γιουν Ίνα;
ΘΑΝΑΤΟΣ ΕΡΓΑΤΗ: ΦΤΑΙΕΙ Η ΚΑΤΑΣΚΕΥΑΣΤΙΚΗ DH;
ΠΑΩ ΝΑ ΔΩ ΤΟΝ ΝΤΟ ΓΙΟΥΝΣΟΥ
ΝΤΟ ΓΙΟΥΝΣΟΥ ΠΡΟΕΔΡΟΣ ΚΑΤΑΣΚΕΥΑΣΤΙΚΗΣ DH
Τι θέλει από μένα η Μητροπολιτική Αστυνομία της Σεούλ;
Γνωρίζατε τον κύριο Κανγκ Τσιμόκ;
Δεν μου λέει κάτι.
Άκου, ρε παλιομαλάκα! Είπα ότι θα έρθω αύριο!
Καλά θα κάνει να σταματήσει να με παίρνει.
Τότε, γιατί ο κύριος Κανγκ
κάλεσε τρεις φορές έναν άγνωστο;
Αλήθεια δεν ξέρατε τον κύριο Κανγκ; Τον Γιουν Ντονγκχούν ή τη Λι Μιγιόνγκ;
Πόσες φορές πρέπει να σ' το πω;
Δεν τον ήξερα.
Τα έχω ξαναπεί αυτά στην αστυνομία.
Δεν έχω χρόνο για τέτοια.
Προφανώς έχω δουλειά, γι' αυτό πάρε δρόμο.
Όλους αυτούς που ανέφερα
τους σκότωσε ο ίδιος δράστης.
Μάλλον κρύβεται και περιμένει,
με στόχο τον επόμενο.
Αν σκότωνε εσάς,
γιατί πιστεύετε ότι θα το έκανε;
Δώσατε ποτέ σε κάποιον κίνητρο να σας σκοτώσει;
Τι;
Για πρόσεχε τι λες, νεαρή μου.
Έχω που έχω τα νεύρα μου.
Ένας ταξιτζής
συνελήφθη κάποτε για φόνο επιβάτη.
Χτύπησε τον επιβάτη με σφυρί από το πορτμπαγκάζ.
Ξέρετε γιατί το έκανε;
Γιατί ήταν αγενής.
Μίλησε υποτιμητικά στον οδηγό.
Είχε σταυρώσει τα πόδια του, μιλούσε υποτιμητικά
και πέταξε το κόμιστρο στη μούρη του οδηγού.
Σε μια στιγμή, ο οδηγός σκότωσε τον επιβάτη.
Φώναξε τον επιβάτη, τον κοίταξε στα μάτια
και τον κοπάνησε με σφυρί στο δόξα πατρί.
Είπα στον οδηγό να μην το ξανακάνει έτσι.
Γέμισε η μπλούζα του αίμα κι άφησε αποδεικτικά στοιχεία.
Του είπα να 'ναι ήρεμος
και να σκεφτεί άλλους τρόπους.
Για παράδειγμα,
μπορεί να χρησιμοποιήσει μια λεπτή σύριγγα
για να τρυπήσει το θύμα στον λαιμό.
Λίγο πάνω από τον πρώτο αυχενικό σπόνδυλο,
ακριβώς εδώ.
Ο δράστης που ψάχνω
κάτι τέτοιο θα έκανε.
Είσαι τρελή, μωρή.
Χάσου από δω,
πριν σε τσακίσω.
Έκλεισε ποτέ ραντεβού για να έρθει εδώ;
Ορίστε;
- Κοιτάξτε... - Ευχαριστώ.
Γιατί ήρθε μέχρι εδώ ο Κανγκ Τσιμόκ;
Τελευταία δέχομαι πολλές ερωτήσεις.
Τι θέλετε να μάθετε;
Ανέφερε ποτέ ο σύζυγός σας τον Ντο Γιουνσού;
Του τηλεφώνησε τρεις φορές πριν πεθάνει.
Ντο Γιουνσού;
Τι δουλειά κάνει;
Είναι πρόεδρος κατασκευαστικής.
Είναι μεγάλος;
Ναι, σχεδόν 60.
Τον ξέρετε;
Ο άντρας μου ζήτησε από έναν πρόεδρο κατασκευαστικής
να τελέσει τον γάμο μας.
Φυσικά, του αρνήθηκε.
Αυτός ήταν;
Αυτός είναι.
Ήταν πριν παντρευτούμε,
πάνε πάνω από τρία χρόνια.
Πήγαμε να τον δούμε κάποτε.
Ντυνόταν σαν κύριος, αλλά ήταν πολύ αλαζόνας.
Φάνηκε να απεχθάνεται τον άντρα μου.
Σαν να μην πίστευε το θράσος του άντρα μου να του ζητήσει
να τελέσει τον γάμο μας.
Ξέρετε πώς γνωρίστηκαν;
Δούλευαν μαζί;
Δεν ξέρω.
Αυτό που ξέρω είναι
ότι είπε πως πέρασαν καλές εποχές μαζί.
"Πέρασαν καλές εποχές";
Δεν ξέρω λεπτομέρειες.
Δεν έχετε σκοτώσει ποτέ κανέναν, έτσι;
Φυσικά και όχι.
Ακόμα και ως αστυνομικός, δεν συμβαίνει συχνά κάτι τέτοιο.
Είστε πολύ βαρετός.
Την επόμενη φορά, στείλτε την Ίνα.
Δεν μοιάζω με τη Ματίλντα;
Φαίνεσαι πολύ πιο χαρούμενη από την τελευταία φορά που ήρθες.
Βρήκα επιτέλους μέρος που μπορώ να κοιμάμαι.
Αυτό είναι για σένα. Δεν πειράζει αν μαραθεί.
Αλήθεια κοιμήθηκες καλά;
Ναι.
Κοιμήθηκα συνεχόμενα, χωρίς όνειρα.
Για δύο ολόκληρες ώρες.
Πού κοιμήθηκες;
Προς το παρόν, είναι μυστικό.
Δεν νιώθεις άβολα που μένεις με τον δρα Χουάνγκ;
Γιατί να νιώθω άβολα;
Πρώτον, είναι άντρας.
Και δεν μπορώ να φανταστώ να είμαι συνεχώς με κάποιον.
Δεν τον είδα ποτέ ως άντρα.
Είναι καλή συμφωνία, γλιτώνω λεφτά. Τα ενοίκια στη Σεούλ είναι εξωφρενικά.
Και μένουμε στο ίδιο κτίριο, όχι ακριβώς μαζί.
Τον αγοράσατε;
Αγοραστός φαίνεται;
Μη μου πείτε.
Εσείς τον ζωγραφίσατε;
Ναι.
Πώς σας φαίνεται;
Ζωγραφίζω κι εγώ στον ελεύθερο χρόνο μου.
Ναι;
Αυτό είναι πολύ φτηνό αντίγραφο.
Αντίγραφο από τι;
Αλήθεια, γιατί μένετε με τη δρα Λι;
Μήπως τυχόν...
ΠΑΡΑΛΗΠΤΗΣ: ΓΙΟΥΝ ΙΝΑ
Ήρθες.
Πάνω στην ώρα. Βοήθησέ με να τα πάω μέσα.
Τι στο καλό παράγγειλες;
Μισό λεπτό. Γιατί πέταξες τη σκούφια σου;
Γιατί έσκασα, εντάξει;
Μην το βγάζεις μπροστά μου.
Είναι τρομακτικό.
Δεν είναι όμορφο;
Πέρασαν καλές εποχές μαζί;
Ναι.
Αλλά δεν είχαν καμιά σχέση από το σχολείο, τη γενέτειρα ή συγγενική.
Ιδιοκτήτης εστιατορίου και πρόεδρος κατασκευαστικής.
Πώς να βρέθηκαν αυτοί οι δύο;
Αν πέρασαν καλές εποχές μαζί,
αυτό σημαίνει ότι ωφελήθηκαν οικονομικά.
Να είχαν επιχείρηση μαζί;
Θέλεις καφέ; Θα παραγγείλω.
Δεν θα πας σπίτι;
Γιατί να φύγω από τη βάση;
Γιατί στο σπίτι μου;
Μέχρι και υγραντήρα αγόρασες.
Καταφέρνω να κοιμηθώ εδώ.
Τι;
Χθες
αποκοιμήθηκες στο τραπέζι
κι εγώ έκατσα εδώ
και κοιμήθηκα σαν πουλάκι.
Όταν ξύπνησα, είχαν περάσει δύο ολόκληρες ώρες.
Συνήθως κοιμάμαι μόνο πέντε λεπτά κάθε φορά.
Έχω σχεδόν δέκα χρόνια
να κοιμηθώ τόσο πολύ.
Στο σπίτι δυσκολεύομαι να κοιμηθώ,
αλλά εδώ όχι.
Είναι που εδώ δεν υπάρχουν πληγές.
Το σπίτι μου είναι γεμάτο ανοιχτές πληγές.
Κάπου εκεί ήταν ο θείος μου.
Δίπλα του υπήρχε μια λίμνη αίματος.
Τότε,
γιατί δεν μετακομίζεις;
Δεν μπορούσα να φύγω από εκεί.
Έπρεπε να θυμηθώ την αλήθεια.
Ακόμα κι ο ιδιοκτήτης με θεωρούσε δολοφόνο.
Στην ψυχοθεραπεία
μου είπαν ότι θα κοιμηθώ όταν νιώσω ασφαλής.
Μήπως νιώθω ασφαλής εδώ;
Τότε, πλήρωσέ με.
Δεν γίνεται να μένεις εδώ δωρεάν.
Τότε, πλήρωσε την πίτσα.
Μια στιγμή.
- Αστυνόμε Γιανγκ; Τι... - Είδες ειδήσεις;
Όχι, συνέβη κάτι;
Ο Ντο Γιουνσού βρέθηκε νεκρός.
- Τι; - Πρέπει να έρθεις γρήγορα.
ΠΥΡΓΟΣ ΚΑΝΟΝ
Ήταν σε έκτακτη σύσκεψη μέχρι αργά.
Μου είπε ότι θα κατέβαινε κατά τις εννιά.
Αλλά δεν κατέβηκε.
Μερικές φορές συνέβαινε αυτό, οπότε περίμενα.
Αφού περίμενα μία ώρα,
ανέβηκα να δω τι γίνεται.
Νόμιζα ότι κοιμόταν
και τον φώναξα αρκετές φορές,
αλλά δεν ξυπνούσε.
Όταν πλησίασα...
Καλέσατε αμέσως την αστυνομία;
Ναι, αμέσως.
Πώς ήταν τελευταία;
Φερόταν παράξενα;
Ανέφερε πόνο στο στήθος
ή κάποιο άλλο προειδοποιητικό σημάδι;
Ήταν ταραγμένος,
λόγω άρθρων που τον συνδέουν με τον δήμαρχο της Σεούλ
και λόγω του θανάτου στο θέρετρο.
Έπεσαν κι οι μετοχές της εταιρείας. Ωστόσο, ήταν υγιής.
Θεέ μου.
Δεν περίμενα να τον δω από κοντά.
Δεν άντεξε η καρδιά του την πτώση των μετοχών;
Έπιασαν πάτο.
Είναι κάτι πολιτικοί δημοσιογράφοι κάτω.
Θα οργιάσουν μ' αυτό.
Συγγνώμη που αργήσαμε.
Γιατί ήρθατε μαζί;
Ζητήσατε τη βοήθειά της;
Γιατί να τη ζητήσω;
Σκέφτηκα ότι θα θέλατε τη βοήθειά μου.
Τον συνάντησα σήμερα το πρωί αυτόν εδώ.
ΠΡΟΕΔΡΟΣ ΝΤΟ ΓΙΟΥΝΣΟΥ
Γιατί; Για ποιον λόγο;
Θα ρίξω μια ματιά.
Το πρωί με ρώτησες για τον Ντο Γιουνσού.
Τώρα είναι νεκρός, και δεν λες τίποτα;
Δεν μπορείς ή είναι κακή στιγμή;
Και τα δύο, κύριε.
Η Κατασκευαστική DH χρησιμοποιεί όλο τον 30ό όροφο,
αλλά δεν υπάρχει υλικό από κάμερες ασφαλείας
από τις 5:00 π.μ. μέχρι τώρα.
Έχει διαγραφεί.
Θα το ψάξω, κύριε.
Αν τρυπούσε πάνω από τον πρώτο αυχενικό σπόνδυλο,
θα ήταν πιο δύσκολο να δούμε το σημάδι, λόγω των μαλλιών.
Αλλά τον τρύπησε κάτω από τον έκτο σπόνδυλο.
Λες κι ο δράστης ήθελε να το βρούμε γρήγορα.
Πού κρυβόταν;
Πού και πώς μπήκε μέσα;
ΠΕΡΙΜΕΤΡΟΣ ΑΣΤΥΝΟΜΙΑΣ
Το θύμα συνδέεται όντως με τον Κανγκ Τσιμόκ.
Τα πλάνα καμερών στον 30ό όροφο έχουν διαγραφεί.
Είναι όντως ο Ντο Γιουνσού το τέταρτο θύμα;
Ναι.
Είναι το τέταρτο θύμα και ο δράστης.
Ο πρόεδρος της DH Ντο Γιουνσού
βρέθηκε νεκρός χθες βράδυ στα κεντρικά της εταιρείας.
Ο πρόεδρος Ντο ήταν υπό έρευνα
για πιθανή εύνοια στην κατασκευή πολιτιστικού κέντρου στη Σεούλ.
Επίσης, βρέθηκε στο στόχαστρο
και για το επίμαχο ζήτημα του θανάτου σε θέρετρο στη Γιανγκγιάνγκ.
Ο Τσόι Τζινχιόκ στα περαιτέρω.
Στις 10:30 μ.μ. χθες βράδυ,
στον 30ό όροφο του Πύργου Κάνον,
ο πρόεδρος Ντο Γιουνσού βρέθηκε νεκρός στα κεντρικά της Κατασκευαστικής DH.
Ο οδηγός του, ο κύριος Κιμ, που τον βρήκε, είπε ότι ήταν σε σύσκεψη μέχρι αργά
- για τη Γιανγκγιάνγκ... - Καλημέρα, αστυνόμε.
Νωρίς ήρθατε.
Πρέπει να είναι σοβαρό το θέμα.
Είδα το αμάξι του διοικητή Χιον στο πάρκινγκ.
Πού είναι η ομάδα σας;
Δεν βγήκε ακόμα η νεκροψία, κύριε Παρκ.
Δεν έχω κάτι να σας πω.
Ελάτε, αφήστε τα αυτά.
Έχει να κάνει με την άσκηση επιρροής από τον δήμαρχο της Σεούλ
και τον θάνατο στο θέρετρο στη Γιανγκγιάνγκ;
Σας το ξαναλέω, δεν έχω τίποτα να σας πω.
Ελάτε τώρα, αστυνόμε Γιανγκ.
Βρέθηκε διαθήκη;
Ώστε βρήκατε. Έτσι;
Έχετε φάει; Πάμε για πρωινό.
ΕΘΝΙΚΗ ΕΓΚΛΗΜΑΤΟΛΟΓΙΚΗ ΥΠΗΡΕΣΙΑ
Η κυρία Γιουν Ίνα;
Είστε η κυρία Γιουν Ίνα;
Ναι.
Εγώ είμαι η Γιουν Ίνα.
Είστε όντως εδώ.
Ένας κούριερ μού ζήτησε να σας δώσω αυτό. Ορίστε.
Βγήκε η νεκροψία.
Αιτία θανάτου;
Σοκ ινσουλίνης από υπερβολική δόση ινσουλίνης.
Το επίπεδο ινσουλίνης στο αίμα του ήταν 2.000 pmol/L,
δεκαπλάσιο από τη μέση ποσότητα που χορηγείται σε διαβητικό ασθενή.
Ο Ντο Γιουνσού είναι ο τέταρτος.
Κάποιος χορήγησε σκόπιμα
υπερβολική δόση ινσουλίνης.
Βρήκαμε τρύπημα σύριγγας στον λαιμό του.
Θα σας στείλω την έκθεση.
Μάλιστα, κύριε.
Θα σας πάρω μόλις ενημερώσω την οικογένειά του για τη νεκροψία.
Εντάξει, κύριε.
Αλήθεια,
πώς ήξερε πού είσαι;
Πού πας, Ίνα;
Στάσου!
Τι διάολο κάνει;
ΚΛΗΣΗ... ΓΙΟΥΝ ΙΝΑ
Έλα, σήκωσέ το.
Όπλο, ψίθυρος, περιβραχιόνιο
και κλόουν.
Ο Ντο Γιουνσού είναι ο κλόουν.
Οι τρεις τους... Όχι, οι τέσσερις είναι δράστες.
Κούκλες.
Μαλλί της γριάς.
Παιδιά που χορεύουν.
Κάστρο στην άμμο.
Ρόδα;
Μοιάζει με λούνα παρκ.
Να 'ναι υπαρκτό λούνα παρκ;
Υπάρχει όντως κάτι που τους συνδέει με αυτό το μέρος;
Γιατί δεν σήκωνες το τηλέφωνο;
Και γιατί έφυγες έτσι;
Έπρεπε να πάω κάπου.
Πού;
Μη μου πεις ότι ανησυχείς για μένα.
Εγώ...
Ανησυχώ για όλους τους πολίτες.
Επίσης,
δεν ξέρουμε τίποτα για τον δράστη, αλλά αυτός σε ξέρει.
Σε παρακολουθεί. Δεν ανησυχείς; Μπορεί να πεθάνεις.
Όχι, θα με είχε ήδη σκοτώσει, αν ήθελε.
Έχει λόγο που με κρατάει ζωντανή.
Λόγω του παζλ;
Ο δράστης θέλει να βρω το κρυφό νόημα.
Αν πεθάνω, θα είναι αφού ολοκληρωθεί το παζλ.
Θα είμαι ασφαλής μέχρι τότε.
Μην το δένεις αυτό.
Δεν υπάρχει τελειότητα ούτε στο καλό ούτε στο κακό.
Κι οι κατά συρροή δολοφόνοι δεν σκέφτονται σαν τους άλλους.
Είναι απ' το The Red Redmaynes του Ίντεν Φίλποτς!
Το 'χεις διαβάσει;
Είναι αριστούργημα.
Να το ξαναδιαβάσεις.
Ναι, αστυνόμε Γιανγκ;
Πού, κύριε;
Γεια σας.
Ευχαριστώ.
Είναι απογοητευτικό.
Δεν έχουμε πλάνα από κάμερα,
αποτυπώματα, πατημασιές, DNA ή όπλο φόνου.
Έλεγξες την κάμερα ασφαλείας που δείχνει την είσοδο;
Ο Σαν έριξε μια ματιά, αλλά στο κτίριο στεγάζονται πολλές εταιρείες
και μπαινοβγαίνουν χιλιάδες καθημερινά.
Αμφιβάλλω αν θα μας βοηθήσει.
Τι σκαρώνεις
με την υπαστυνόμο Γιουν τελευταία;
Κοιτάξτε...
Απλώς...
Προσωπική περιέργεια.
Σαν αυτή μιλάς.
Εσύ δεν πίστευες ότι σκότωσε τον Γιουν Ντονγκχούν;
Τι άλλαξε;
Τα φτιάξατε;
Εννοείται πως όχι.
Μόλις τελειώσει αυτό,
θα σας τα πω όλα, κύριε.
Αν θες βοήθεια, πες το.
Πάμε στη Γιανγκγιάνγκ αύριο.
- Ενημέρωσα την αστυνομία Γκανγκγουόν. - Για τον θάνατο στο θέρετρο;
Η Γιουν έγραψε στην κατάθεσή της
ότι ο Ντο Γιουνσού, πριν πεθάνει, σκόπευε να συναντήσει κάποιον.
ΧΩΡΑ ΤΟΥ ΣΕΡΙ
ΛΙΣΤΑ ΛΟΥΝΑ ΠΑΡΚ ΣΕ ΟΛΗ ΤΗ ΧΩΡΑ
Θα υπάρχει λόγος που η ζωγραφιά δείχνει λούνα παρκ.
ΟΝΕΙΡΟΧΩΡΑ
Αν είναι υπαρκτό λούνα παρκ...
Ρόδα;
Ονειροχώρα.
Ο Τύπος ισχυρίζεται
ότι ο θάνατος προκλήθηκε από αμέλεια και περικοπές δαπανών.
- Το σωματείο... - Κύριε Σο Ντοχό;
Ναι, ήταν να συναντηθούμε.
Θα τηλεφωνούσε μόλις τελείωνε με την αστυνομία, αλλά δεν πήρε.
Κι εμείς τρέχουμε μ' έναν θάνατο.
Έλεος, γαμώτο.
Δέχτηκα τη δουλειά εξαιτίας του.
Μάλλον μισείτε τον Ντο Γιουνσού.
Βασικά, χειρότερα είναι για μένα τώρα που πέθανε.
Ποια ήταν η αιτία θανάτου στο θέρετρο;
Ένα ατύχημα συνέβη όταν στέγνωνε το τσιμέντο.
Το τσιμέντο στέγνωνε αργά λόγω του καιρού.
Καίγαμε λιγνίτη, για να προλάβουμε.
Ο λιγνίτης είναι φτηνός.
Τελικά, όλα είναι θέμα χρημάτων.
Εργάτες ή στελέχη του θέρετρου
θα είχαν κίνητρο να σκοτώσουν τον Ντο Γιουνσού;
Τι να σας πω.
Είναι πολλοί στη λίστα.
Δεν μπορώ να ξεχωρίσω κάποιον.
Δεν έχει σχέση με το θέρετρο,
αλλά είναι κάποιος κύριος Κανγκ που έχει εστιατόριο στο Γκάνγκναμ.
Φοβερός στο γκολφ.
Εννοείτε τον κύριο Κανγκ Τσιμόκ;
Ναι, ο Κανγκ Τσιμόκ.
Πάντα έβρισκα περίεργη τη σχέση του κυρίου Ντο μ' αυτό το ρεμάλι.
Δηλαδή;
Όποτε ο κος Ντο ήθελε να βάλει στοίχημα στο γκολφ,
φώναζε το ρεμάλι τον Κανγκ,
που του άρεσε να στοιχηματίζει κι ήταν καλός στο γκολφ.
Το κάθαρμα είχε καλή βολή.
Αλλά κάθε φορά που ο Κανγκ μεθούσε,
ζητούσε από τον κύριο Ντο κι άλλο θέρετρο, λες κι ήταν κάτι απλό.
Ικέτευε σαν χαμένο κορμί,
παρόλο που δεν έχει καμιά σχέση μ' αυτήν τη δουλειά.
Δεδομένου του χαρακτήρα του,
ο κύριος Ντο δεν θα καθόταν ν' ακούει τέτοιες βλακείες.
Θα του δάγκωνε το αυτί ή θα του έριχνε μπουνιά.
Αλλά, διάολε,
καθόταν εκεί αμίλητος.
Για κάποιον λόγο, το ανεχόταν.
Πού ήσασταν πριν δύο μέρες, μεταξύ 21:00 και 23:00;
Εγώ;
Ήμουν σπίτι.
Είχε γυρίσει ο γιος μου από τις ΗΠΑ και πήγαμε για φαγητό,
και το υπόλοιπο βράδυ έμεινα σπίτι.
Γιατί δεν πάτε να ελέγξετε;
Γιατί ο δράστης ζωγράφισε αυτό το μέρος στο παζλ;
Θα ανεβείτε;
Αν ανεβείτε, θα το βάλω μπροστά.
Ανεβείτε τώρα που μπορείτε.
Το λούνα παρκ θα κλείσει στο τέλος του μήνα.
Πόσο παλιό είναι;
Φέτος
κλείνει 33 χρόνια.
Ήταν φοβερό θέαμα όταν πρωτοάνοιξε.
Υποθέτω ότι δεν θα ανεβείτε.
Με συγχωρείτε.
Έγινε κάποιο σοβαρό ατύχημα εδώ;
Κανένας θάνατος;
Όχι, τίποτα.
Έπιασα δουλειά εδώ
όταν άνοιξε αυτό το μέρος.
Μερικές φορές, παιδιά χάνονταν εξαιτίας του πλήθους,
αλλά δεν συνέβη ποτέ κάτι τόσο τραγικό.
Ανεβάστε ωραίες φωτογραφίες του λούνα παρκ.
Πολύς κόσμος έχει υπέροχες αναμνήσεις
από αυτό το μέρος.
Εντάξει.
Λέτε να σχετίζεται με τον θάνατο στο θέρετρο;
Χρονικά, έτσι φαίνεται.
Αυτό με προβληματίζει.
Τι εννοείς;
Ο Ντο Γιουνσού πέθανε μία βδομάδα μετά το ατύχημα στο θέρετρο,
και γι' αυτό πιστέψαμε ότι πέθανε από ασθένεια.
Πέθανε την επομένη της ανάκρισης
κι είχε αγχωθεί με τα προβλήματα της εταιρείας.
Ο δράστης θα μπορούσε εύκολα να κρύψει τον φόνο.
Ο φόνος μπορούσε να φανεί ως θάνατος από ασθένεια,
αλλά χορήγησαν ύποπτα μεγάλη ποσότητα ινσουλίνης.
Γιατί;
Γιατί ήθελαν ο θάνατος να ξεχωρίσει από το σκάνδαλο.
Πιστεύω ότι
δεν έχει καμία σχέση με τον θάνατο στο θέρετρο.
Τότε, με τι συνδέεται;
Θα ψάξω
τη σχέση Ντο Γιουνσού και Κανγκ Τσιμόκ, κύριε.
Τι είναι όλα αυτά;
Πού είναι αυτό το μέρος;
Είναι υπαρκτό λούνα παρκ;
Είναι σαν αυτό στα κομμάτια.
Ονειροχώρα.
Άνοιξε το 1990
και θα κλείσει στο τέλος αυτού του μήνα.
Πότε πήγες εκεί;
Το πραγματικό λούνα παρκ
είναι το σκηνικό του παζλ για κάποιον λόγο.
Ντονγκχούν, Μιγιόνγκ, Τσιμόκ και Γιουνσού δεν συμπίπτουν.
Δεν έγιναν σοβαρά ατυχήματα στο λούνα παρκ.
Οπότε, γιατί αυτό το μέρος;
Πήγες στην παραλία;
Μυρίζεις θάλασσα.
Πήγα στο εργοτάξιο του θέρετρου στη Γιανγκγιάνγκ.
Τέλος πάντων,
υπάρχει περίπτωση να έκανε λάθος ο δράστης;
Φαίνεται να έδρασε βιαστικά, μόλις έμαθε ότι είδες τον Ντο Γιουνσού.
Αφού ο δράστης
αντιμετώπισε μια αναπάντεχη κατάσταση,
πρέπει να έκανε κάποιο λάθος.
Στις άλλες τρεις υποθέσεις,
είδαμε ότι δεν άφησε στοιχεία.
Είναι τελειομανής και ζωγράφισε υπαρκτό λούνα παρκ στο παζλ.
Λες να έκανε λάθος;
Όπως έχω ξαναπεί,
κανείς δεν είναι τέλειος.
Είναι το ένστικτο του ντετέκτιβ.
Όχι.
Αν γίνουν λάθη, θα είναι μέρος του σχεδίου του δράστη.
Για πού το 'βαλες; Περίμενε!
Γιατί μ' ακολουθείς;
Βγήκα να περπατήσω.
Ο Ντο Γιουνσού δεν έχει σχέση με την Ονειροχώρα;
Ίσως η εταιρεία του κατασκεύασε το λούνα παρκ.
Ανακάλυψες τίποτα;
WANNA KNOW OUR SECRET
Όπα, όπα! Πιο σιγά!
Τι έχεις πάθει;
Τρελάθηκες;
Έλεος!
Μην αλλάζεις έτσι λωρίδες! Πρόσεχε!
Δεν είναι σαν τρενάκι του λούνα παρκ;
Οδηγός σε ντράγκστερ είσαι; Κόψε ταχύτητα!
Βγείτε έξω.
Βγείτε έξω τώρα.
Αστυνομία. Συνεργαστείτε.
Αν αρνηθείτε, θα συλληφθείτε.
Άφησε τον.
Γιατί;
Εγώ του το ζήτησα. Ήθελα να δω πώς είναι να σε παρακολουθούν.
Τι εννοείς;
Πλήρωσες για να μάθεις αν σε ακολουθούν;
Τα χάλασες όλα.
Γιατί ήρθατε τόσο νωρίς;
Κάθισε.
Εσύ δεν πήγες πρώτος στην Κατασκευαστική DH;
Σωστά.
Κι ήσουν ο πρώτος που βρήκε ότι τα πλάνα στον 30ό όροφο σβήστηκαν;
Ναι, γιατί;
Άκου.
Πάμε στον τόπο του εγκλήματος να δούμε κάτι.
Πρέπει να ελέγξω τις κάμερες της εισόδου για να δω ποιος μπήκε.
Έχω να παρακολουθήσω πάνω από 2.000 άτομα.
Με σκοτώνει.
Σκάσε!
Έλα μαζί μου.
ΠΥΡΓΟΣ ΚΑΝΟΝ
Υπαστυνόμος Κιμ Χανσέμ.
- Σας κάλεσα νωρίτερα. - Ναι.
Έχω μερικές ερωτήσεις.
Παρατηρείτε τίποτα παράξενο σ' αυτές τις φωτογραφίες;
Υπάρχει κάτι που δεν ανήκε στον κύριο Ντο;
Κοιτάξτε προσεκτικά.
Λοιπόν,
όλα μοιάζουν με πράγματα του κυρίου Ντο.
Τι ψάχνετε;
- Έλεγξα ήδη. - Ρίξε μια ματιά.
Για μισό λεπτό.
Τι είναι;
Δεν βλέπω το μαντίλι.
Ποιο μαντίλι;
Υπήρχε ένα μαντίλι δίπλα στις παντόφλες μασάζ.
Το πήραν ως τεκμήριο;
Ο κύριος Ντο δεν χρησιμοποιούσε ποτέ μαντίλι.
Είστε σίγουρη;
Ναι.
Εδώ ακριβώς ήταν. Έτσι.
Κατάλαβα.
Σκέψου, εντάξει;
Σε τι διαφέρει αυτή η φωτογραφία απ' ό,τι είδες εκείνη τη μέρα;
Είμαι βέβαιος. Υπήρχαν σκόρπιες επαγγελματικές κάρτες και στιλό εδώ.
Δίπλα στις παντόφλες μασάζ
ήταν ένα εντελώς φθαρμένο μαντίλι, απ' αυτά που χρησιμοποιούν οι γέροι.
Ήρθες πρώτος. Ποιος ήρθε μετά από σένα;
Ο υπαστυνόμος Ρο, ο Γιονγκχά, ο αστυνόμος Γιανγκ
και η ομάδα της Σήμανσης.
Κι η υπαστυνόμος Γιουν.
- Καταγράψτε κι αυτό. - Μάλιστα.
Κι αυτό.
Βγάζω φωτογραφία.
ΠΡΟΕΔΡΟΣ ΝΤΟ ΓΙΟΥΝΣΟΥ
Ας πάρουμε κι αυτά τα αποτυπώματα.
ΑΣΤΥΝΟΜΙΑ ΕΓΚΛΗΜΑΤΟΛΟΓΙΚΟ
Εκεί. Ήταν ακριβώς εκεί.
Είσαι σίγουρος;
Είναι πολύ σημαντικό αυτό.
Ναι, σίγουρος είμαι.
Θυμάμαι ότι είδα ένα φθαρμένο μαντίλι εκεί.
Γιατί το αναφέρεις τώρα;
Υπέθεσα ότι ήταν αντικείμενο του θύματος, και ήταν εκεί η Σήμανση,
οπότε σκέφτηκα ότι θα το έπαιρναν. Δεν φταίω εγώ.
Συγγνώμη.
Μπορεί να είναι λάθος.
Ή μπορεί να είναι σκόπιμο.
Πώς είπατε;
Τίποτα.
Καλά έκανες και μου το είπες. Κι όπως λες πάντα, αυτό είναι πολύ κακό.
Θέλω να μου υποσχεθείς κάτι.
Μην το πεις σε κανέναν.
Κατάλαβες;
- Απάντησέ μου. - Κατάλαβα.
2η ΜΟΝΑΔΑ ΒΙΑΙΩΝ ΕΓΚΛΗΜΑΤΩΝ
Έχετε ένα λεπτό, αστυνόμε Γιανγκ;
Θέλω τη βοήθειά σας.
Μήπως είναι του θύματος;
Όχι, κύριε.
Ρώτησα τον οδηγό και την οικογένειά του.
Είπαν ότι δεν χρησιμοποιούσε μαντίλια, ούτε φορούσε καπέλα, γάντια και κασκόλ.
Ούτε ο Σαν έχει λόγο να πει ψέματα. Άρα,
κάποιος πρέπει να το πήρε από τον τόπο του εγκλήματος.
Μάλιστα.
Είναι σίγουρο, αστυνόμε.
Ο δράστης ή ο συνεργός του είναι στο τμήμα μας.
Κατάλαβα. Μη μιλήσει ο Σαν. Θα παρακολουθούμε και βλέπουμε.
Μάλιστα.
ΚΛΗΣΗ... ΓΙΟΥΝ ΙΝΑ
Γιατί δεν το σηκώνει πάλι;
ΓΙΟΥΝ ΙΝΑ: ΜΟΝΑΔΙΚΗ ΠΟΛΗ, ΔΙΑΜΕΡΙΣΜΑ 5802
ΚΩΔΙΚΟΣ ΠΟΡΤΑΣ 87654321
Η διάρρηξη είναι το χόμπι σου;
Πρώτα το σπίτι μου και τώρα το διαμέρισμα νεκρής;
Έχω μια ερώτηση.
Δεν είναι πολύ μακριά από το σπίτι σου. Γιατί μένεις μόνος;
Δεν θα ήταν περίεργο να μένω με τη μάνα μου;
Καθόλου.
Θα επέλεγα να μείνω κάπου πολύ καλύτερα μαζί με τη μαμά μου.
Ούτε εγώ νιώθω άνετα
ούτε η μαμά μου.
Όταν πέθανε ο πατέρας μου,
δεν άφησα τη μητέρα μου να γνωρίσει άλλον.
Και κρατούσα τα πράγματά του.
Καλύτερα να μένουμε μόνοι.
Είσαι χειρότερα απ' ό,τι νόμιζα.
Είσαι απ' αυτούς που δεν ξεχνάνε. Που δεν μπορούν να σβήσουν το παρελθόν.
Αυτό το μέρος
ψάχναμε.
Τι εννοείς;
Αυτό συνδέει τη Μιγιόνγκ, τον Τσιμόκ και τον Γιουνσού.
Η Μιγιόνγκ ήταν η τελευταία ιδιοκτήτρια του διαμερίσματος 5802.
Πριν απ' αυτήν, ήταν ο Τσιμόκ. Και πιο πριν...
ο πρώτος ιδιοκτήτης του διαμερίσματος
ήταν ο Ντο Γιουνσού.
Τι;
Ο Ντο Γιουνσού ήταν ο πρώτος ιδιοκτήτης;
Σκεφτόμουν συνέχεια
ότι αυτοί οι τρεις πρέπει να έχουν κάτι κοινό.
Μετά θυμήθηκα τι είπε ο Τσιμόκ
όταν έκανε σκηνή στο μπαρ της Μιγιόνγκ.
Είπε ότι το διαμέρισμα της Μιγιόνγκ ήταν δικό του αρχικά.
Και στη Γιανγκχί το είπε.
"Ξέρεις πόσο κάνει το διαμέρισμα που έδωσα στη Μιγιόνγκ;"
Κι αν αυτοί οι τρεις μοιράζονταν ένα συγκεκριμένο μέρος;
Κι αν ήταν αυτό το διαμέρισμα;
Οπότε,
έψαξα στο Κτηματολόγιο
το διαμέρισμα 5802 της Μοναδικής Πόλης.
ΙΣΤΟΡΙΚΟ ΚΤΗΜΑΤΟΛΟΓΙΟΥ
ΙΔΙΟΚΤΗΤΗΣ: ΝΤΟ ΓΙΟΥΝΣΟΥ, ΚΑΝΓΚ ΤΣΙΜΟΚ, ΛΙ ΜΙΓΙΟΝΓΚ
ΙΔΙΟΚΤΗΤΗΣ: ΛΙ ΜΙΓΙΟΝΓΚ
ΙΔΙΟΚΤΗΤΗΣ: ΚΑΝΓΚ ΤΣΙΜΟΚ
ΙΔΙΟΚΤΗΤΗΣ: ΝΤΟ ΓΙΟΥΝΣΟΥ
Κι εκεί εμφανίστηκε ο νεκρός πλέον Ντο Γιουνσού.
Τι συνέβη
στο διαμέρισμα 5802;
Απόδοση: Ευγενία Τζανετοπούλου